**CHARLES VANCE**

**SID:** Hello. Sid Roth vagyok Charles Vance-el. Sok számomra hiteles próféta mondta már azt, hogy ezekben az években az anyagi helyzet teljesen megrázatik – különösen az Egyesült Államokban. Nagyon nagyon nehéz időkön megyünk most keresztül, és hiszem, hogy Charles Vance-t az Úr épp az ilyen időkre választotta ki. Miért? Mert ő Nyugat Virginiában született és nőtt föl, amiről közismerten tudjuk a statisztikai kimutatások alapján, hogy az egész Egyesült Államokban ott a legalacsonyabb az egy főre jutó jövedelem. Charles Vance sem volt ezalól kivétel! Charles, volt az életedben egy olyan pont, amikor még a minimálbért sem érted el és valószínüleg úgy gondoltad, hogy ez már csak így van, nincs mit tenni.

***CHARLES:*** *Igen, pontosan. Emlékszem arra az évre, amikor először kaptam fizetés emelést és azt gondoltam: „végre kitörök és a minimálbérnél többet kereshetek.” De ahogy megkaptam az emelést, a minimálbért épp akkor emelte fel az állam, így semmivel nem kaptam többet a minimálisnál.*

**SID:** Az építőiparban dolgoztál és az ingatlan piac akkoriban jó üzlet volt ebben az országban, nem lehetett veszíteni rajta.

***CHARLES:*** *Így igaz.*

**SID:** De az elmédben akkor is ott volt az a kép, hogy a te sorsod már csak ez, mindig is így volt és mindig is így lesz.

***CHARLES:*** *Sid, ha valaki nem hiszi el, hogy Isten akarata az anyagi bőség, a prosperitás, akkor biztos, hogy mindig tenni fog valamit amivel szabotálja, (meghiúsítja, akadályozza) azokat a jó lehetőségeket, melyek az útjába kerülnek. Ahogy visszatekintek az életemre látom, hogy hányszor tettem ezt újra és újra, mivel egyszerűen nem hiszi el ilyenkor az ember, hogy ez vele megtörténhet, vagy hogy tényleg lehetőségek nyílnának meg számára. És így ilyenkor sokszor olyan természetfölötti lehetőségeket is kihagyunk, melyek elénk tárulnak. Mivel, ha bizonyos bibliai kritériumoknak eleget teszünk, akkor egyszerűen nyílniuk kell a lehetőségeknek az anyagi boldogulásra.*

**SID:** Oké. ’75-ven az építőiparban voltál, ’81-ben 21% kamatba ütközöl és bajba kerülsz. Mi hozta el számodra a fordulatot? És amikor ezt a szót használom, hogy „fordulat” ez azért van, mert Charles mostmár a VILÁGON a leggazdagabbak között van, méghozzá benne van a top 1%-ban! Hogy kerültél a világ leggazdagabb emberei 1%-a közé onnan, ahol még a minimálbért sem érted el? Hogy csináltad?

***CHARLES:*** *Mivel én egy régi tradícionális gyülekezetben nőttem föl, abban a tudatban nevelkedtem, hogy Isten tehet valamit valakivel, de a másik emberrel már azt nem teszi meg, szóval sosem lehet tudni, mivel Isten ilyen titokzatós módon cselekszik. De egy barátom megmutatott néhány Ige verset a Bibliából, ami fölkeltette az érdeklődésem, mivel teljesen más nézőpontból mutatta meg Istent. Megláttam ezekből az Igékből, hogy Isten jó, hogy engem a saját képmására és hasonlatosságára teremtett, és uralmat adott nekem minden munkája fölött, MINDEN fölött, amit teremtett és azt akarja, hogy egészséges legyek, bővölködjek és boldog legyek! Ahogy fölfedeztem ezeket az Ige verseket, csak úgy faltam azokat, mivel soha azelőtt nem értettem ezek jelentését és más szemszögből vizsgáltam ezeket azelőtt. Hát tudod, a régi gyülekezetben azt tanították nekünk, hogy ne vággyunk többre annál, hogy épp, hogy csak ne haljunk éhen itt a földön, mert amikor majd egyszer a mennybe jutunk, ott már úgyis minden jó lesz, hiszen ott még a falak is jáspiskőből vannak, a kapuk gyöngyből, az utcák aranyból. És úgy gondoltam ez elég ellentmondásos, mivel ha megnézzük az Éden Kertjét, maga az „Éden” jelentése: „gyönyör, élvezet.” Egy olyan kert, ahol gyönyörűségre, örömre lelsz! Már a folyó tetejénél is aranyat találsz! Ádám és Éva soha nem szűkölködött semmi felől! Aztán ha meglátod az Új Jeruzsálemet, ott is aranyból vannak az utcák. Hát szerintem ez a bőség ne továbbja! Majd azon kezdtem el gondolkodni, hogy hol van Isten a kettő között? Mert ahol most én vagyok, attól Ő nagyon távol áll. Ha Jézus tegnap és ma és mindörökké ugyanaz és Isten Igéje soha nem változik meg, akkor a mennyben ez már egy eldöntött tény, hiszen maga Jézus imádkozik úgy, hogy „Legyen meg a Te akaratod itt a földön ÚGY, mint a mennyben!” Hát akkor mi folyik itt? Valami nem stimmel! Ahogy tovább tanulmányoztam a Bibliát arra jöttem rá, hogy a MI felelősségünk, hogy higgyünk Istennek! És ezalatt azt értem, hogy NEKÜNK kell vennünk Isten Igéjét, hitet kell abba fektetnünk és mozgásba kell hoznunk, tehát cselekdnünk kell! Sokan azt gondolják elég, ha hallgatják az Igét, pedig a Jakab levelében is láthatjuk, hogy aki hallgatója az Igének csupán, de nem megcselekvője, az saját magát csapja be!*

**SID:** Ekkor még olyan stagnáló helyzetben voltál, amikor sem rosszabb, sem jobb nem lett a helyzeted, csak körbe-körbe haladtál és rossz anyagi helyzetben maradtál.

***CHARLES:*** *Igen.*

**SID:** Majd felkapcsolták nálad a villanyt és rájöttél, hogy Isten együtt akar működni az emberrel a mindennapi életben való boldogulásában. De évekbe, mondhatni, évtizedekbe telt, mire eljutottál a jelenlegi állapotodba. Miért tartott ez ilyen sokáig?

***CHARLES:*** *Épp azért tartott ilyen sokáig, mivel a berögződött hitem és gondolkodásom miatt folyamatosan szabotáltam, meghiúsítottam dolgokat.*

**SID:** És ha nem tetted volna ezt és már akkor tudtad volna mindazt amit ma?

***CHARLES:*** *Ó, akkor csupán néhány hónap alatt eljuthattam volna a rendkívüli bőség állapotába!*

**SID:** Oké. A világ leggazdagabbjainak 1%-a közé kerültél. Biztos nagyon tehetséges vagy, vagy szokatlanul okos és ügyes...

***CHARLES:*** *Ha ha, köszönöm szépen, de ez sajnos nem igaz! A „tehetséges” szó jelentése, hogy van egy veleszületett adottságod. Én még gitározni is úgy tudtam csak megtanulni, hogy napi 6-8 órát gyakoroltam hat éven át! Én az a típus vagyok akinek semmi nem jön könnyen... DE, amikor fölfedeztem Isten Igéjéből az abban rejlő elrendeléseket, alapelveket és elkezdtem azokat alkalmazni az életemre, láttam, hogy az MIND működik! De csak akkor, ha nem hátrálok meg és nem ingok meg, mint Péter, amikor a vizen járt. Mindenki ismeri ezt a történetet. Azért kezdett el sűllyedni, mert a szelekre nézett. Holott néhány igeverssel korábban is láthatjuk, hogy a szél már azelőtt is fújt, hogy ő kilépett volna a vízre. De amikor Péter a szélre tekint és arra, hogy milyen nagyok a viharok, rögtön elkezd sűllyedni. De ahogy kimondja, hogy „Jézus, segíts!” – Jézus kiemeli a vízből! De azt mondja neki: „ó, te kicsiny hitű!” Amikor tanulmányoztam a jelentését annak, hogy „kicsiny hitű,” azt láttam, hogy ez azt jelenti: rövid távlatú. Tehát nem kitartó, feladja. Sokszor csak kis tűhegynyi a hitünk, de ha kitartunk benne...*

**SID:** Tehát eltökéltnek, rendíthetetlennek kell lennünk! Charles, a gyülekezetednek vettél egy 40,000 négyzetméteres épületet, mely teljesen ki is lett fizetve. Majd meglátogat a nagybátyád és mit is mond?

***CHARLES:*** *Azt mondta: “Charlie, fiam,” kissé falusian beszél... “Tudom, hogy ez csak Isten lehetett, mert te nem vagy elég okos ahhoz, hogy ezt magadtól megtehetted volna!”*

**SID:** Egyetértessz vele?

**CHARLES:** Pontosan, mivel sokszor jön lehetőség az útunkba, amikor megtanulunk olyan közösséget kialakítani Istennel, melyben az Úr nagylelkűségét, jóságát tapasztaljuk meg.

**JOAN HUNTER**

**SID:** Hello, Sid Roth vagyok. Üdvözöllek a világomban , ahol a természetfölötti természetes. Tudtad, hogy amikor a zsidó nép rabszolgaként élt Egyiptomban mielőtt kivonultak onnan, Isten csapásai jöttek a földre, de őket nem is érintette? A zsidó nép be volt fedve Isten áldásaival, azonban a többi istentelenre átkok súlytottak. Nos, a vendégem azt tapasztalta, hogy a fejlődő (szegény) országokban is amikor megértik az emberek Isten jóságát és nagylelkűségét, elkezdenek prosperálni minden területen, beleértve a pénzügyeket is, épp úgy, mint ahogy az Izráel fiai is bővölködtek, pedig rabszolgák voltak. Isten megkülönböztette őket. És téged is meg fog különböztetni. Vendégem, Joan Hunter, tapasztalatból tudja ezt. Joan, mivel ismertem a szüleidet, a "Happy Hunters"-éket, Charles és Francis Huntert, nehéz megértenem, hogy az anyád első házasságában apád elhagyta édesanyádat, és egyedüli szülőként olyan nehéz helyzetbe kerültetek, hogy bátyáddal kukáznotok kellett.

***JOAN:*** *Igen, kukázni jártunk a bolthoz, mikor 3-4-5 éves lehettem. A bátyám ment, hogy összeszedje a gyümölcsöket amiket már kidobtak, melyek meg voltak ütődve, vagy össze voltak törve. Tehát a bátyám összeszedegette azokat, odaadta anyámnak, leültünk az asztalhoz a konyhában és azt ettük. Anyám addig hámozgatta és vagdosta ki a rossz részeket belőlük, míg egy gyümölcsöstányérnyi össze nem jött belőle. És nagyon sokszor onnan étkeztünk – a szemetes kukából. Sokszor úgy viccelődöm ezzel, hogy olyan szegények voltunk, hogy a „szegény”-ből az “ny”-re már nem jutott, csak “szegé…”*

**SID:** De később javult a helyzet, boldog házasságban éltél, gyönyörű lányaid lettek, majd másodszor is kicsúszott alólad a talaj... Férjed bejelentette, hogy homoszexuális lett és ezt az életmódot választja, ami sokkolóan hatott rád, Joan. Férjed elhagyott és újra szinte teljesen nincstelenné váltál.

***JOAN:*** *Így van! A lakáshitelem 1100 dollár volt havonta, a fizetésem 1600 dollár, amiből a tizedem 160 dollár, tehát a maradék pénz semmire sem volt elég... Úgy gondoltam, ha csak felhívom a szüleimet biztosan segítenek majd. Emlékszem, egyszer már nyúltam is a telefonhoz, hogy hívjam őket, mert biztos voltam benne, hogy nem tudom kifizetni a számláimat. De ahogy már nyúltam a telefon után, Isten azt mondta: "Bennem fogsz bízni, vagy bennük? Itt az ideje, hogy felnőjj." Letettem a telefont és a szüleimnek egész addig amíg ki nem jött a tanításom az anyagiakról, fogalmuk sem volt arról, hogy milyen nehézségeken mentem keresztül életemnek ebben a szakaszában.*

**SID:** De épp azok miatt amiken keresztül ment, olyan kinyilatkoztatásokat kapott Istentől, melyben meglátta, hogy az Ő vágya gyermekei számára, hogy megkülönböztetett legyen népe a világtól. Voltak idők, amikor még természetfölötti módon gondoskodott ételről is nektek, ugye?

***JOAN:*** *Csodálatos volt. Egy hölgy eljött és hozott nekem levest amit főzött. Gondoltam, ó de jó, szeretem a levest! Betettem a hűtőbe. Majd alatta találtam egy száz dollárost. Nagyon jó volt AZ a leves! Majd egy másik alkalommal amikor hazaértem a munkából és beléptem, csak csodálkoztam, hogy mi ez, a lányok széthajigálták a cuccaikat? Mi folyik itt? Tele volt az egész nappali táskákkal, zsákok és táskák, zsákok és táskák tele holmikkal és élelmiszerrel és egy csekk mellé 150 dollárról, hogy friss élelmet is vehessek.*

**SID:** Tudod, mit szeretek benned nagyon? A gyermeki hitedet. Annyira tudsz örülni mindennek. Ami azt illeti, sőt ahogy elmondtad ezt nekem - el tudlak képzelni, hogy annyira belelkesedsz, amikor csekkeket írsz ki, hogy különböző szolgálatok felé adakozz.

***JOAN:*** *Azt nagyon szeretem! Nagy örömet jelent, hogy minden hónapban küldhetek egy csekket a ti szolgálatoknak, ami a “Messianic Vision” (Messiási Látás). Nagyon szeretek adni és az is annyira jó amit Isten épp az adásom eredményeként tesz az életemben. Ez teljesen fenomenális. Először is, Isten radikális ajándékozó! Hiszen oda adta egyszülött Fiát. Ennél többet nem is lehet már adni! Ismersz ennél radikálisabbat? Én is szeretek adni.*

**SID:** Miért szeretsz adni? Gyerünk, mondd el. Miért?

***JOAN:*** *Ez Isten-szerű! Isten ilyen. Isten szeret adni!*

**SID:** Látom, hogy mennyire lelkesít ez téged. El tudlak képzelni, amint otthon vagy és csekkeket töltessz ki, akár a „Messinic Vision” számára akár másra és annyira izgatott vagy közben.

***JOAN:*** *Imádkozunk is mindig fölötte és úgy küldjük el, az Ézsaiás 55:11 szerint: "Nem tér vissza üresen (dolgavégezetlenül) úgy, hogy be ne teljesedne," szóval áldással küldjük ki és nem úgy, hogy ó, 77 dollárt elveszítek a partnerség miatt, épp most repül ki az ablakon 77 dollár... Nem! Úgy küldjük ki, hogy „Hú, menj és növekedj! Menj és növekedj!”*

**SID:** És tudod mit? Isten tiszteli az ilyen hitet. És ráadásul dupla áldásban van része Joan-nak amiatt amit csinál. Az 1Mózes 12:3 azt mondja: "Isten megáldja azokat, akik áldják a zsidókat!" Például van sok olyan szolgálat szerte a világon, melyek csodálatos humanitárius munkát végeznek a a zsidó népért. Szerte a világon léteznek olyan szolgálatok, melyek összehozzák a keresztényeket és a zsidókat és tartanak egy Izráelt megtisztelő estet. És tudod, azok az emberek akik ilyen dolgokra adakoznak Isten a legcsodálatosabb természetfölötti módon áldja meg őket. Miért? Mert ez a rendelt idő arra, hogy kedvezzünk Sionnak! De most az a kérdésem, hogy ha Isten megáldja azokat, akik csupán humanitárius erőfeszítéseket tesznek a zsidókért Izráelben, ha még azért is áldást nyernek, ha ökumenikus találkozókat rendeznek, hogy megtiszteljék ezzel Izráelt, mint nemzetet, mennyivel inkább akkor azokat, akik megnyernek zsidó lelkeket a megtérésre? "Aki lelkeket nyer," mondja a Példabeszédek 11:30, "az bölcs". Ez az egyetlen dolog, amit a mennybe viszel majd magaddal: megtért lelkeket! Szóval, ha Isten Királyságának terjesztésébe fektetsz be, akkor te is olyan izgatott leszel, mint Joan, és mint én! Föl kell, hogy tegyek egy kérdést, Joan! Úgy hiszem a szíved egyik vágya, hogy eljuss arra a pontra, amikor képes leszel adakozni akár egy millió dollárt is, erről csekket írva!

***JOAN:*** *Papíron már megtettem, és ez meg is lesz! Gyakorlom a kézírást: egy millió dollár felajánlás...*

**SID:** El tudom képzelni.

***JOAN:*** *Egymillió dollár tized. És ez is meglesz! Azt gondolhatod jó sok pénzt kereshetek a szolgálatból, pedig nem így van!*

**SID:** Mellesleg hadd kérdezzem meg, hogy ezekben a nehéz időkben, melyben élünk, egyre kevesebb a bevétel?

***JOAN:*** *Egyáltalán nem. Egyre több!*

**SID:** Ugyanaz nálunk is. Természetfölötti!

***JOAN:*** *Nos, az Ige azt mondja, a Filippi 4:19-ben, hogy "Az én Istenem betölti minden szükségemet!" Most van két út, melyet választhatsz. Az Ige azt mondja, az Ő dicsőséges gazdagsága szerint, a világ azonban azt mondja, az én kezem munkája szerint. Látod? Saját magunkat korlátozzuk le csupán a jövedelmünkből származó keresetre. Pedig Isten hihetetlenül szellemes találmányokat tud nekünk adni!*

**SID:** Feljött most bennem az az Ige a Bibliából, amikor azt mondja: "A bűnösök vagyona az igazak számára van félretéve" (Péld.13:22) És ha te ismered a Messiást, amikor Isten rád néz, a Fiát, Yeshuát látja benned! Bármit is gondolsz most, ezt mondja Isten Igéje. Igaz ember vagy! Szóval emelt fővel járhatsz és mondhatod: „Igaz vagyok! Tiszta vagyok!” És ami azt illeti, ahogy arról beszélünk, hogy Isten „vagyon-átadást” csinál, Joan, Isten adott neked találmányokat. Gondoltad valaha is, hogy ez lesz? Mondd el mit tett Isten!

***JOAN:*** *Ez annyira csodálatos. Egy szállodai szobában voltam, amikor szükségem lett volna valamire, és azt gondoltam, „bárcsak lenne valami, amivel ezt tehetném,” majd arra gondoltam, „miért is ne, majd én megtervezem!” Papírra vetettem az ötletet, elvittem egy mérnökhöz, aki meg is valósította, és már gyártás alatt is van. Majd jött egy másik ötlet is ami úgy jött, hogy azon töprengtünk: „milyen jó lenne, ha lenne valami ilyesmink, hiszen semmi ehhez hasonlót nem lehet kapni.” Szóval már ez is gyártás alatt van épp most, és remélem, hogy mindenki vesz majd belőle!*

**SID:** Mivel meg kell majd írnod azt a millió dolláros csekket!

***JOAN:*** *Amit Isten tesz, azon mindig áldás van! És Ő pedig azt teszi, hogy megáldja azokat, akik hűségesek a tizedükben és az adományaikban, hogy azokat áldássá fordíthassa, és beteljesíthesse emberek látásait. Amire Isten például téged hívott el, az több millió dollárba kerül. A technikusok és a világi cégek nem fogják ezt anyagilag támogatni természetes síkon. Szóval ennek keresztényektől kell jönnie. És én azt mondom: „Atyám, hadd legyen ÉN az, aki millió dolláros csekket ír tized és adakozás fizetésére. Halleluja!*

**SID:** Joan, nagyon szeretek olyan emberek történetéről hallani, akik csupán átlagos szakmával bírnak, de a mennyből olyan „letöltést” kapnak ami által feltalálókká válnak. Meséld el a fodrász hölgy történetét!

***JOAN:*** *Ezt nagyon szeretem. Ott volt az egyik alkalmunkon, ahol a pénzügyi dolgokról, anyagi áttörésről és ilyenekről beszéltem, és mindenkiért imádkoztam, hogy kapjanak valami ötletes találmányt. Ez a fodrász hölgy elment ebédelni, majd amikor visszajött azt mondta: "Fel fogok találni valami nagyon praktikusat. Egy olyan hajszínezőt, ami nem káros a hajnak” és ilyesmiket. Azt gondoltam: nagyszerű, ez csodálatos. Dicsőség Istennek! De általában, Isten nem olyan dolgot ad, amihez te egyébként is értesz és a saját elmédből kigondolsz, mint az ő esetében a hajszínezés. Ez sokkal inkább egy természetes kitalálása valaminek, mint az, hogy Isten ad neked valamit amiről soha azelőtt nem tudtál semmit. Szóval az történt, hogy éjjel adott az Úr neki egy látomást és egy álmot, ami egy olyan eszközzel volt kapcsolatos, amit a szemészeten használnak. Még azt sem tudta, hogy kell leírni a szemészetet orvosi nevén!*

**SID:** Gondoltam.

***JOAN:*** *Szóval itt volt, a kezében egy szemészeti tervvel, és kérdezte az Urat, hogy mit csináljon vele. Elkészíttetett egy szakrajzot arról, amit csupán egy álom közben látott! Majd elvitte egy szemész szakcsoporthoz, akik megnézték és azt mondták neki, ez a legfantasztikusabb terv amit életükben láttak a szakmában, és úgy döntöttek, minden szemésznek kell egy ilyen! Majd azt mondták neki: "Szeretnénk megvenni Öntől az ötletet, hogy mi végezzük a teljeskörű legyártását, melyből szintén részesedne. Szeretnénk az ötletért felajánlani egy összeget, amiről tudjuk, hogy elég kevés...” Úgy gondolta: „biztos adnak majd egy-két ezer dollárt érte, már az is jó lenne...” Erre azt mondta neki a hölgy: „20 millió dollárt szeretnénk felajánlani a tervére.”*

**SID:** Halllottátok ezt? 20 milliót egy tervre!

***JOAN:*** *És ez csak a legyártás előtti összeg!*

**SID:** Azt sem tudta, hogy kell leírni a szakkifejezést!

***JOAN:*** *Úgy volt vele: „hadd imádkozzam ezért először – IGEN! Oké! A 20 millió megteszi. A Gyülekezete egy millióért imádkozott, hogy felújíthassák az épületüket és kiépíthessenek egy parkoló részt, neki pedig csak a tizede volt két millió...*

**SID:** Amivel Joan rendelkezik az nem csupán elmélet! Teljes anyagi csődbe került! Majd Isten természetfölötti alapelveket töltött le számára. A kérdésem azonban mindig az, hogy oké, hogy Amerikában ezek működnek, de mi a helyzet a szegény országokkal? Az ilyen fejlődő országokban is működik ez, Joan?

***JOAN:*** *Amikor először jártam Haiti-ben, az épp a földrengés utáni időszakban volt és borzalmas volt a helyzet. 700 pásztort tanítottam arról, hogyan imádkozzanak a betegekért és hogyan juthatnak el anyagi szabadságra. Azt mondtam: „ Isten Igéje ugyanúgy működik Haitiben, mint Amerikában! Semmilyen gyűjtést nem tartottunk az alkalmakon, hiszen mi vittünk segélyszállítmányt Haitibe, hogy kisegíthessük őket a traumák utáni időszakban és imádkoztunk az összes pásztorért, hogy majd ők is imádkozhassanak a saját gyülekezetükért, hogy kijöhessenek a megrázkódtatásokból. Szóval befejeztem a szolgálatom, elkezdtük dicsőíteni és imádni az Urat és már abba akartuk hagyni, hogy ebédszünetet tartsunk, amikor hirtelen a pásztorok egymás után elkezdtek előre szaladni, hogy adakozhassanak. Szó szerint kiürítették a zsebeiket és kirakták az emelvényre amilyük csak volt.*

**SID:** Senki nem is kérte őket erre?

***JOAN:*** *Egyáltalán nem! Egyszerűen megérintette őket az üzenet, mi pedig csak sírtunk, mikor ezt láttuk. Még vissza sem értek a helyeikre, amikor egymás után megszólaltak a mobiltelefonjaik állásajánlatokkal!*

**SID:** Tényleg?

***JOAN:*** *Abszolút elképesztő volt. A gyülekezeteik robbanásszerű áldást tapasztaltak. Mikor újra visszamentünk, az összes pásztornak és a gyülekezetük tagjainak is volt munkájuk. Több adakozásuk volt a katasztrófa után, mint előtte! A tönkrement gyülekezeti épületeket újra fel tudták építeni. Az egyik gyülekezet négy hónapon belül több, mint 25,000 dollárt gyűjtött össze a tizeden és adakozáson felül! És nem Amerikaiaktól, hanem Haiti lakosoktól, akik kifejezetten az épületük újjáépítésére adakoztak.*

**SID:** Tudom, hogy az egyik kedvenc Igéd az 5 Mózes 8:18. Belenéznél a kamerába, hogy kihirdesd ezt az Igét a nézők életére?

***JOAN:*** *Isten ad erőt a gazdagság megszerzésére szövetsége jeleként. Ő már megadta ezt! Az 5 Mózes 28:8 pedig azt mondja: „Áldást parancsol az Úr melléd mindenben amit teszel!” és nem azt, hogy „kivéve amikor anyagi nehézségek vannak, vagy kivéve amikor recesszió van!” NEM! Azt mondja: MINDENBEN! Mindig és mindenhol, bármire teszed a kezed az áldott, bővölködik! Amikor elkezded megvallani ezt az Igét úgy, hogy a tükörbe állsz és magadra mutatsz, óriási áttörést fogsz tapasztalni amikor a szellemeddel eggyé válik ez az Ige! Amikor végre elhiszed amit Isten Beszéde mond, az elkezd feltörni belőled, és buzog benned fölfelé, kibuggyan belőled és meg is látod a változást az anyagi életedben!*

**SID:** Joan, mondj egy példát arról, amikor az egyik hölgy vette az Igét és... – mi történt?

***JOAN:*** *Néhány hónapja egyik összejövetelünkön egy hölgy azt mondta Istennek: „Meg akarok szabadulni az adósságaimtól, hogy többet tehessek Érted!” Péntek este volt, amikor vetőmagként adakozott 111 dollárt és ez lényeges, hogy péntek este volt ekkor! Szeretett volna missziós munkát végezni, de ehhez kellett az anyagi fedezet. Másnap, tehát szombaton, felhívták telefonon a mobilján és azt mondták neki, hogy a több százezer dollár értékű lakáshitele teljes kifizetésre került. SZOMBATON!*

 **CINDY TRIMM**

**SID:** Hello, Sid Roth vagyok. Üdvözöllek a világomban, ahol a természetfölötti természetes! És ez tényleg az! Természetes! Mint ahogy levegőt veszel! Nagyon vártam már ezt az interjú alkalmat Cindy Trimm-el és azt is elmondom miért! Cindy óriási nagy szegénységben nőtt föl Bermudában. És valami természetfölötti folytán úgy fölemelkedett, hogy Bermudában szenátor lett! Még az „Ebony Magazin”-ban is szerepelt, a 100 „legnagyobbak” között, mint például Michael Jordan, vagy Amerika elnöke - Barak Obama – szóval nem akármilyen társaság... Cindy Trimm is ott volt azon a listán! Cindy, mondd el nekünk milyen körülmények között nőttél föl!

***CINDY:*** *Nagyon rossz körülmények között. Heten voltunk testvérek, akiket anyámnak egyedül kellett nevelnie, mivel apám elhagyott minket, amikor én két éves voltam. Hét gyereket hagyott magára!*

**SID:** Hét gyerek...!

***CINDY:*** *Hét. Én voltam a hatodik. Érdekes volt... Nos, a szegénység már megszokottá vált. Ha Isten nem lett volna ott, hogy megváltoztassa ezt a „megszokott állapotot,” most nem ülnék itt, Sid! De amikor egy ilyen környezetben élsz és nőssz föl, ez válik számodra a természetessé, mivel nem is ismersz mást. Én sem ismertem mást egészen addig, amig Isten be nem lépett az életembe és Ő megmutatta nekem!*

**SID:** Volt egy csodálatos átélésed Istennel, mikor még csak tinédzser voltál, 17 éves. Mondd el nekünk!

***CINDY:*** *Először is átadtam az életem az Úrnak.*

**SID:** Természetesen.

***CINDY:*** *Másodszor pedig volt egy olyan találkozásom Istennel, amikor Ő maga elhívott a szolgálatba – és ez nagyon meglepő volt számomra. Gyülekezetben nőttem föl, mégis fogalmam sem volt arról, hogy meg kellene térnem... Semmit nem tudtam arról, hogy Jézus Krisztussal személyes kapcsolatomnak kellene lennie, de ez az átélés teljesen megváltoztatta az életem.*

**SID:** Milyen kijelentést adott neked Isten, ami egy ilyen szegény család gyermekéből egy „Bestseller” íróvá tett?

***CINDY:*** *A kimondott szó erejének elsajátítása. Nagyon sokan várnak csodára, holott a csoda a saját szánkban van! Nagyon sok olyan dolog, amit folyamatosan ismételgetünk, kihatással van a jövőnkre! Régen még nem tudtam, hogy ne mondogassam azokat, amiket nem akarok az életemben látni. Sokszor amikor imádkozunk is, csak súlyosbítjuk a helyzetünket, mert azokat mondjuk ki imáink közben is, amiket nem nem akarunk, hogy legyenek, ahelyett, hogy hittel megvallanánk mindazt amit szeretnénk meglátni! A Róma 4:17 beszél arról, hogy „azokat amelyek nincsenek, előszólítjuk, mint meglevőket!” Szóval, van egy másik valóság, egy más-világ, ahol már minden rendelkezésünkre áll amiket Isten elkészített számunkra, de ez ott van lakat alatt a szellemi világban és NEKÜNK kell felnyitnunk ezt a zárat úgy, hogy behívjuk azokat az életünkbe! Amikor beszélni kezdünk és kimondunk dolgokat az életünkre és a jövőnkre, azok a dolgok szó szerint elkezdenek megtörténni! És ez már a teremtésnél elkezdődött az 1 Mózes 1-ben, amikor azt mondta Isten: „Legyen világosság – és lett világosság!” És ennek a szónak, hogy „legyen,” el kellett hangoznia, ami azt jelenti, hogy kellett, hogy legyenek olyan gátló erők, melyek megpróbálták megakadályozni ezt, hogy elfojtsák a világosságot. Ugyanúgy, mint ahogy a mi anyagi boldogulásunk és lehetőségeink is le vannak nyomva, el vannak folytva. Amiről mi úgy gondoljuk, hogy csupán a kultúránk, vagy helyzetünk miatt van így, de mára már világossá vált számomra, hogy ezeket szellemek befolyásolják.*

**SID:** Megértetted a szellemi világot.

***CINDY:*** *Igen.*

**SID:** Mivel gyermekként volt egy átélésed, és hiszem Cindy, hogy emiatt is jobban megérted a szellemi világot, mint a legtöbb ember. Beszélj erről egy kicsit!

***CINDY:*** *Két átélésem is volt. Egyik éjjel, miközben az ágyban feküdtem, megnyílt számomra a menny. Szó szerint azt láttam, hogy angyalok fel és leszállnak, hasonlóan, mint Jákób létráján. Saját szememmel láttam ezt, majd a legcsodálatosabb zenét hallottam a fülemben, és nem féltem egyáltalán. Ekkor fedeztem föl, hogy kell, hogy létezzen egy szellemi világ. Majd volt egy visszatérő álmom a jövőmről, hogy szabadítóként fog használni az Úr. Szóval olvasva az Igét együt ezekkel az átélésekkel hozta el számomra a kijelentést a szellemi világ létezéséről. Emlékszem, amikor épp készülődtem, zuhanyoztam, amikor egy nyílt látomásban láttam magam egy nagy emelvényen állni, és a Katherine Kuhlman ruhája hullott rám, miközben ezrek, és ezrek vettek körül, akiket Isten mindenféle áldásban részesített. És ez meg is történt egy nap, ugyanaz a látás valóra vált, ahogy ott álltam ezrek előtt és szolgáltam Isten Igéjéből. Az a több ezer ember megláthatta Isten erejét működni, minden emberi beavatkozás nélkül, senkire nem tettem rá a kezem, maga Isten keze érintett meg egyszerre ezreket és ezreket. Szóval elkezdtem meglátni ennek a látomásnak a beteljesedését.*

**SID:** Épp mielőtt elkezdődött a műsor, azt mondtam neked, hogy hitem szerint épp ez fog most itt is történni! El tudod képzelni, amint Cindy csak megjelenik valahol, kimondja Isten Szavát és az egész légkör – atmoszféra – megváltozik és az emberek mindenütt elesnek. Miért? Ha elolvasod az Igében azt, amikor a papok bementek a templomba és Isten dicsősége annyira erősen betöltötte azt, nem volt más választásuk. Nem bírtak megállni Isten dicsőségének ilyen „nehéz” jelenlétében, amit héberül úgy is hívunk: „kavod.” Hát, ha rád is rád száll Istennek ez a „súllyal bíró” jelenléte, te sem fogsz tudni megállni! Cindy, egyszerűen csak tanulmányoztad a Bibliát és úgy jutottál el ezeknek az igazságoknak a megértésére, vagy valaki tanított téged?

***CINDY:*** *Tanulmányoztam a Bibliát és Isten megnyitotta előttem az Ő Igéjét. Egyszerűen valóságként, tehát „szó szerintinek” kezeltem az Igét és csupán csak elhittem, amit olvastam. Hadd mondjam el Sid, az emberek ma mindenben keresik a megoldást. De olyan kevesen hiszik el, hogy Isten Igéje MAGA a megoldás! És nem is maradt már más megoldás, mivel már minden mást kipróbáltunk...*

**SID:** Mi történt a családoddal, mikor ezeket meglátták?

***CINDY:*** *Ó, te jó ég. Elkezdtem beszélni, kihirdetni, parancsolni, mivel megláttam az Igéből, hogy szó szerint parancsolhatunk dolgoknak, hogy váljanak valóra Isten Beszéde szerint! És hadd hangsúlyozzam ki, olyan szegénységben nőttem föl, hogy felnőtt koromig mégcsak nem is láttam pénzt! Nem volt pénz az iskolázásunkra, így a családban senki nem volt tanult ember, nemhogy diplomás... De olvastam az Igéből, hogyha te valamit kimondassz hittel és abban nem kételkedsz, az meg lesz neked – és én szó szerint értelmeztem és elhittem ezt. 17 éves voltam, amikor bementem a házba, én voltam egyedül hívő a családban, és amikor épp azon folyt a vita, hogy vajon hogy kellene kifizetni a számlákat, azt mondtam a családomnak: „Isten Igéje azt mondja, hogy hirdesd ki, amit látni akarsz!” És emlékszem, ahogy néztek rám, miközben én megvallottam és kihirdettem, hogy kijövünk a szegénységből és ez volt az utolsó, hogy ebben az állapotban élünk! Hat hónappal később abból a lyukakkal teli patkány-fertőzött házból, amibe befolyt az eső, elköltöztünk egy gyönyörű tengerparti villába.*

**SID:** Mesélj a barátodról!

***CINDY:*** *Nagyon negatív volt, mindig úgy jött hozzám, hogy tele volt negatív dolgokkal. Azt kérdeztem tőle: "Parancsoltál a reggelednek? Változtass a szavaidon, mert ha változtatsz a beszédeden, változtatsz a világodon!” A szavainknak ereje van, prófétikus erő rejlik bennük! Nincs földrajzi helyhez kötve és semmilyen más korlátozáshoz! Szóval így tanítottam őt, hogy változtasson a szavain. Hat hónappal később amikor találkoztunk, teljesen megváltozott az élete! Elkezdett anyagilag bővölködni és annyira hálás volt Istennek, hogy ez a picike kis alapelv az egész életét megváltoztatta!*

**SID:** Nagyon tetszik nekem az 1 a 365-höz arány. Magyarázd ezt el!

***CINDY:*** *Igen. Meg szoktam mutatni egy vizuális képet arról, hogyan megyünk át a pusztán. A tizenkettő a tizenkét törzset jelképezi, akiket küldtek kikémlelni az ígéret földjét és mind visszatértek valamilyen jelentéssel. Tízen negatívan beszéltek és negatív jelentéssel tértek vissza, ami befolyással volt a fülekre – tehát amit hallottak,- és ez kihatással volt a gondolkodásra, melynek eredményeként az emberek elkezdtek panaszkodni. Csak ketten mondták azt: „meg tudjuk csinálni, képesek vagyunk bevenni azt a földet.” Ezt nevezzük negatív paradigmának: amikor a többiek úgy érezték magukat, mint a szöcskék, és elkezdtek panaszkodni. Isten pedig: „minden nap amit panaszkodással töltötök, azért egy év puszta vár rátok...” Szóval ez az 1 a 365-höz arány. Ezért is kell annyira óvatosnak lennünk, hogy mit mondunk ki, mert minden kimondott negatív szóval, lehetséges, hogy olyan köteléket teszünk magunkra, melynek hatása 365 napig is eltarthat... Oda kell figyelnünk arra amit kimondunk a szánkkal!*

**SID:** Nem tudom te hogy vagy ezzel? Én legszívesebben leragasztanám a számat, hogy ne mondhassak ki mást, csak Isten Szavát. Te is így vagy ezzel?

***CINDY:*** *Igen! De ha nem emlékszel pontosan az Igére, de emlékszel a jelentésére, vagy alapelvére, az is legalább olyan jó! Olyan sok ígéretünk van! Nagyon sokszor amikor emberek imádkoznak, vagy valamit ki kellene mondaniuk az életükre úgy vannak vele, hogy „nem tudom mit mondjak.” Mondd ki Isten ígéreteit, amikkel tele van a Biblia! Mert az Úr minden ígéretére azt mondja, hogy „igen és ámen!”*

**SID:** Szeretném ha meglátnád most mi fog történni a szellemi légkörben, mialatt Cindy elkezdi ki-imádkozni Isten ígéreteit. Ahogy ő teszi, te is teheted ugyanúgy! Mindenki meg tudja ezt tenni! Ezt szeretném, ha megértenéd! Nálad is ugyanúgy működik ez majd! Cindy, imádkoznál?

***CINDY:*** *Az 5 Mózes 28:1-14-et fogom ki-imádkozni átfogalmazva és egyes szám első személyben!
ÁLDOTT VAGYOK A VÁROSBAN ÉS ÁLDOTT VIDÉKEN! ÁLDOTT VAGYOK AMIKOR LEFEKSZEM ÉS ÁLDOTT AMIKOR FÖLKELEK! ÁLDOTT VAGYOK SZELLEMILEG, FIZIKAILAG, LELKILEG, ELMÉMBEN ÉS ÉRZELMEIMBEN IS! ÁLDOTT VAGYOK A KAPCSOLATAIMBAN ÉS SZEMÉLYISÉGEMBEN! ÁLDOTT VAGYOK! ÁLDOTT A TESTEM ÉS MINDEN TESTRÉSZEM! AZ ÉLETEM MINDEN TERÜLETE ÁLDOTT! ÁLDÁST MONDOK KI A NAPJAIMRA, ISTEN BŐSÉGÉT, PROSPERITÁSÁT HÍVOM BE AZ ÉLETEMBE! SIKERT HIRDETEK KI ERRE A NAPOMRA! ÁLDÁST SZÓLOK A SZERETTEIMRE: BŐVÖLKÖDJENEK ÉS LEGYENEK SIKERESEK! ÁLDÁST SZÓLOK A KORMÁNYRA ÉS ÁLLAMIGAZGATÁSRA, ÉS KIHIRDETEM, HOGY ISTEN SZERINTI MÓDON, MORÁLISAN ÉS ETIKUSAN VEZETIK AZ ORSZÁGOT! ÁLDÁST HIRDETEK AZ ÜZLETEMRE/MUNKÁMRA. KIHIRDETEM, HOGY A VÁLLALKOZÁSOM/MUNKÁM ÉS BEVÉTELEM EGYRE CSAK GYARAPSZIK ÉS EGYRE CSAK EMELKEDIK! KIHIRDETEM, HOGY AZ OTTHONOM A BÉKESSÉG HELYE! KIHIRDETEM, HOGY MINDEN SZERETTEM AZ ÚRÉ! KIJELENTEM ÉS KIHIRDETEM, HOGY VAGYON ÉS GAZDAGSÁG ÁRASZTJA EL A HÁZUNKAT! AZ EMLÉMNEK BÉKESSÉGET, A SZÍVEMNEK BÁTORSÁGOT SZÓLOK! BESZÉLEK A LÁBAIMHOZ, HOGY MINDEN ÚTON JÁRNI TUDOK ÉS MINDENRE KÉPES VAGYOK, MERT MINDEN AKADÁLYT LEKÜZDÖK! FEJ VAGYOK ÉS NEM FAROK! ELSŐ ÉS NEM UTOLSÓ! FÖLÖTTE VAGYOK A DOLGOKNAK ÉS NEM ALATTA! ISTEN SZERET ENGEM! AZ ÚR KIVÁLASZTOTTJA VAGYOK! ISTEN MEGŐRIZ ENGEM! TELJESEN EGGYÉ VÁLOK MA AZ ÚR TERVÉVEL ÉS CÉLJÁVAL! MINDEN JÓ ÉS TÖKÉLETES AJÁNDÉK ISTENTŐL JÖN. EZ A NAP EGY AJÁNDÉK ÉS EZÉRT JÓL ÉS TÖKÉLETESEN FOG KEZDŐDNI ÉS HALADNI ÉS VÉGZŐDNI! A JÉZUS NEVÉBEN! ÁMEN!*

**SID:** Hiszem, hogy ezt te el is hiszed mind!

***CINDY:*** *Elhiszem, mivel minden nap kezdetén megvallom!*

**SID:** Én pedig érzem is! Hadd mondjam el neked, ha te is ezt fogod tenni, Cindyhez hasonlóan megváltozik majd az életed! Néhányan mondhatják: „neki szerencséje volt.” Nem! Az, hogy ő áldott, annak az az oka, hogy megértette ezeket a kijelentéseket és alkalmazza is, amik megváltoztatják a körülményeket! Kérdés: ha nem értetted volna meg ezeket ez igazságokat, szerinted még mindig ott lennél Bermudában, szegénységben?

***CINDY:*** *Abszolút! Biztos, hogy nem lennék itt! Ez teljesen biztos! A csodánk a saját szánkban van! És a legjobb az egészben, hogy egy fillérbe sem kerül megváltoztatni azt, ami elhagyja a szádat! A kérdés amit a legtöbb ember föltesz nekem az, hogy nem azért mennek úgy a dolgok ahogy mennek, mert te ilyen vagy? Holott egy kis dolgot kellene csupán megváltoztatni ahhoz, hogy MINDEN megváltozzon! Ez pedig a gondolkodásod megváltoztatása és ezzel együtt a szavaid megváltoztatása, melyek elhagyják a szádat!*